KOMMISSIONENS FORORDNING (EF) Nr. 2717/98 af 16. december 1998 om ansøgninger om EF-refusion af medlemsstaternes udgifter til foreløbigt anerkendte producentsammenslutninger inden for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), senest ændret ved Kommissionens forordning (EF) nr. 2520/97 (2), særlig artikel 52, stk. 3, og

ud fra følgende betragtninger:

Efter artikel 52, stk. 2, i forordning (EF) nr. 2200/96 udgør støtte, som ydes af medlemsstaterne efter artikel 14, en fælles aktion, jf. artikel 2, stk. 1, i Rådets forordning (EØF) nr. 4256/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår EUGFL, Udviklingssektionen (3), ændret ved forordning (EØF) nr. 2085/93 (4); denne støtte dækkes af overslagene over de årlige udgifter som omhandlet i artikel 31, stk. 1, og omfattes af betalingsbetingelserne som omhandlet i artikel 33 i Rådets forordning (EF) nr. 950/97 af 20. maj 1997 om forbedring af landbrugsstrukturernes effektivitet (5), ændret ved forordning (EF) nr. 2331/98 (6);

de ansøgninger om medfinansiering fra EUGFL, Udviklingssektionen, der er fastsat i artikel 5 i Kommissionens forordning (EF) nr. 20/98 af 7. januar 1998 om gennemførelsesbestemmelser til Rådets forordning (EF) nr. 2200/96 for så vidt angår støtte til foreløbigt anerkendte producentsammenslutninger (7), skal indeholde visse oplysninger og data, som medlemsstaterne skal fremlægge på ensartet vis; for at muliggøre en dybtgående kontrol af, om de er i overensstemmelse med forordning (EF) nr. 2200/96 og forordning (EF) nr. 20/98, skal Kommissionen kunne kræve adgang til relevante bevisdokumenter og dokumenter;

de i denne forordning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne -

UDSTEDT FØLGENDE FORORDNING:

Artikel 1

De ansøgninger om medfinansiering, som medlemsstaterne udarbejder efter artikel 5 i forordning (EF) nr. 20/98, skal indgives i overensstemmelse med bilaget til nærværende forordning.

Artikel 2

1. Medlemsstaterne sender Kommissionen sammen med den første ansøgning om medfinansiering teksterne til de nationale gennemførelsesbestemmelser og administrative instrukser samt blanketterne og alle andre dokumenter vedrørende den administrative iværksættelse af aktionen. Enhver eventuel ændring af de nationale bestemmelser og administrative instrukser meddeles Kommissionen ved den første støtteansøgning efter ændringen af dem.

2. For at foretage en kontrol af ansøgningen om refusion af den støtte, der er fastsat i artikel 14, stk. 2, i forordning (EF) nr. 2200/96, forelægger medlemsstaten Kommissionen på dennes anmodning inden for den fastsatte frist alle bevisdokumenter eller attesterede kopier eller dokumenter undtagen de i stk. 1 fastsatte, som er relevante for beregningen af ovennævnte støtte.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1998.

På Kommissionens vegne

Franz FISCHLER

Medlem af Kommissionen

(1) EFT L 297 af 21. 11. 1996, s. 1.

(2) EFT L 346 af 17. 12. 1997, s. 41.

(3) EFT L 374 af 31. 12. 1988, s. 25.

(4) EFT L 193 af 31. 7. 1993, s. 44.

(5) EFT L 142 af 2. 6. 1997, s. 1.

(6) EFT L 291 af 30. 10. 1998, s. 10.

(7) EFT L 4 af 8. 1. 1998, s. 40.

BILAG

Ansøgning om refusion efter artikel 52, stk. 2, i forordning (EF) nr. 2200/96

>

START GRAFIK>

Medlemsstat

Støtte ydet i (kalenderår)

Nedenstående beløb udtrykkes i national valuta eller i ecu (1)

Støtte ydet i mål 1- og 6-regioner

Støtte ydet i andre regioner

Støttebeløb

Beløb for Udviklingssektionens medfinansiering, der blev ansøgt om

Støttebeløb

Beløb for Udviklingssektionens medfinansiering, der blev ansøgt om

Støtte efter art. 14, stk. 2, litra a), i forordning (EF) nr. 2200/96

Støtte efter art. 14, stk. 2, litra b), i forordning (EF) nr. 2200/96 (2)

Samlet beløb for Udviklingssektionens medfinansiering, der blev ansøgt om:

Det bekræftes, at:

- støtten kun blev ydet til sammenslutninger, der opfylder alle minimumsbetingelserne for foreløbig anerkendelse i artikel 3, artikel 4, stk. 1 og 2, og artikel 6 i Kommissionens forordning (EF) nr. 478/97 (3)

- de nationale myndigheder overholdt betingelserne i artikel 4, stk. 3 til 6, og artikel 5 og 7 i forordning (EF) nr. 478/97

- den ydede støtte og den medfinansiering, som EUGFL, Udviklingssektionen, blev ansøgt om, er korrekt beregnet efter forordning (EF) nr. 20/98

(1) Omregning til ecu foretages efter budgetkursen efter artikel 5, stk. 2, i Kommissionens forordning (EØF) nr. 1866/90 (EFT L 170 af 3. 7. 1990, s. 36). »De medlemsstater, som indgiver deres udgiftsopgørelser i ecu, omregner de afholdte udgifter i national valuta til ecu under anvendelse af månedskursen for den måned, hvor udgifterne er bogført af de organer, som har ansvaret for programmernes finansielle forvaltning.«

(2) Blev støtten ydet i form af lån til investering efter artikel 14, stk. 2, litra b), i forordning (EF) nr. 2200/96, skal metoden til beregning af værdien udtrykt som kapitaltilskud beskrives i bilaget til ansøgningen om refusion.

(3) EFT L 75 af 15. 3. 1997, s. 4.

- den pågældende offentlige støtte udgør en del af den programmering, der er fastsat i artikel 31 i forordning (EF) nr. 950/97

- årsrapporten om fremskridtene efter artikel 25, stk. 4, i forordning (EØF) nr. 4253/88 forelægges Kommissionen

- støttemodtagerne på passende vis blev underrettet om EF's medfinansiering.

Udfærdiget i ...................., den ....................

(Myndighedernes underskrift og stempel)

>SLUT GRAFIK>